Nyeste Skilderie af Kiøbenhavn, 1828-05-25
Om et nylig begyndt nyt dansk Tidsskrift, læses i Aalborg Avis No. 62 følgende: "Jyllandsposten er Navnet paa et Ugeblad, der nylig har forladt Pressen i Aarhuus, og redigeres af Hr. Pastor P. D. Faber. Efterat Ugebladet Søndagsposten, siger den ærede Redacteur, formedelst den Aalborger Bogtrykkers lidet humane Forhold var ophørt, (samme Bogtrykker kaldes paa et andet Sted i Bladet, en Morderengel) havde han besluttet, ikke at udgive noget i Trykken førend han ved Overretsdom saae sig befriet fra den ham idømte Straf, men da dette ikke skeete, og Døden kunde ramme ham forinden Høiesteretsdom erholdtes, saa havde han flere Gange følt Føie og Lyst til at meddeele Landsmænd Meninger, Raad og Ønsker til Almeenvellet. Ogsaa, siger den ærede Forfatter, har den ikke sjeldne Sygdom, Skribentklø, forledet ham til at give efter for de Opfordringer han havde modtaget til at vedblive sit Ugeblad. Men Bladet skal ogsaa være et Politiblad. Da dets Omfang imidlertid kun bliver et halvt Ark ugentlig, saa er Terrainet for dets bestemte Politi=Iagttagelser ligeledes meget indskrænket, thi de skulle kun indbefatte hele Jylland. Fremdeles udbeder sig den ærede Forfatter Bidrag af Bladets Læsere og Velyndere portofrie tilsendte og forbeholder han sig den Ret at maatte gjøre Forandringer i deres Manuskripter. Om Søn dagsposten mener den ærede Forfatter, at den havde været levende begravet, og rigtig efter Jødernes Skik jordet inden Solens Nedgang, og yttrer Hans Høiærværdighed tillige, at christne Folk vel troe paa de Dødes Opstandelse, men give intet til Grækerne og blive ei heller derved til Skamme. A. A. 62. Sparekasser, forbundne med Laanekasser ere fra Aaret 1796 efterhaanden blevne stiftede her i Fædrenelandet, med Formaal at modtage, opbevare, og forrente de smaa Summer, som især den arbeidende og tjenende Classe af Samfundet kunne der henlægge, og i Fornødenhedstilfælde eller i uventede Trangsdage, eller overhovedet naar forlanges, erholde tilbage, efter kort Opsigelse eller antagne Regler. Redaktøren, havde i Penia 1814 S. 198208 og 1816 S. 127140 givet Underretninger om og meddeelt Jndholdet af Planerne for de hos os daværende: Indretninger af denne Art, af hvilke den Kielske, stiftet 1796, og den Altonaiske, stiftet 1799. vare de ældste. Han søgte og i Aaret 1814, overtydet om Gavnligheden af flere saadanne, baade for Kjøbenhavn og andre Steder, at virke til deres Stiftelse. Tiden var ej kommen; og sex Aar henrandt førend endeligen en Sparekasse for Kjøbenhavn og dens Omegn blev oprettet fra 1 Mai 1820. Den har havt den bedste Fremgang. Den syvende Bekjendtgjørelse angaaende denne Kasse, med Generalregnskab for Tidsløbet fra 12 Nov. 1826 til 11 Nov. 1827 er udkommet. J de 7 1/2 Aar fra Sparekassens første Oprettelse indtil 11 Nov. 1827 have 8597. Personer afbenyttet den, af hvilke 2031 igjen have ved at erholde deres fulde Jndskud med Renter udbetalte, ophørt at være Deeltagere. J det sidste Aars Løb havde 1254 nye Jnteressentere gjort Jndskud, af hvilke 74 igjen havde uddraget deres samlede Jndskud. En stor Mængde af Deeltagerne vare af Tjenestetiendeklassen nemlig over 1/2 af de i Aarets Løb tiltraadte. Mange Jndskud vare gjorte for Børn; og af Haandværksklassen, og af Søfarende, Militære, Contoirbetjente &c. Forskjellige Foreninger, saasom Laugskasser, Sygekasser a. benyttede Kassen. Derimod ere der kun meget faa af Beboerne uden for Hovedstaden, saasom i bemeldte Aar kun 4 Bønder af Kjøbenhavns Amt. Det foregaaende Aar 9. Ved Regnskabsaarets Slutning udestod paa Interessenternes Conti 570451 Rbd. Repræs. og 440419 Rbd. r. Sølv. I et med dette Aar begyndt nyt engelsk Tidsskrift: The foreign Review and continental Micellany, London, læses i Januarhæftet S. 2358 en kort Anmeldelse af Prof. Jngemanns Waldemar. For enhver, begynder Anmeldelsen, som har lagttaget den danske Literaturs Fremskridt er Hr. Jngemann allerede bekjendt, som en vakker dramatisk Digter. Derefter vises Stykkets Jndhold, og til Slutning heder det: "Skriftet, er, saavidt vi vide, Jngemanns første Roman, Læseren vil upaatvivleligen være af den Mening at Stoffet er rigt, og vi ere virkeligen ogsaa af samme Mening: men Forfatteren har med stor Færdighed behandlet det. Hans Stil er overalt fortreffelig. Elskovs-Scenerne - forhvilke enhver Roman har mange Leiligheder, ere, endskjøndt de ikke have været hans Hoved-Omsorg - beskrevne med Smag og Følelse. De astrologiske Afhandlinger ere trættende; Troldommen, Forestillingerne, og Spaadommene ere besværende Maskinationer, som ret got kunde have været borte. Hæftet indeholder ogsaa en Anmeldelse af Schlegels Statsret, (S. 312) hvorom blot siges i faa Ord, at Skriftet er et af de vigtigste Værker, der i det sidste Aar har forladt Pressen i Danmark. Forfatterens juridiske Encyclopedie roses ved samme Leilighed. Den engelske Anmelder har ikke kjendt de Mangler og Urigtigheder begge disse Skrifter have; hvorom vi paa et andet Sted skulle yttre os.